recursal/SuperWikiNEXT-32B huggingface dataset:
டாக்சோடியம் டிசுட்டிரிக்ககம்
**சதுப்பு ஊசியிலை மரம்** *(swamp cypress)* ***(Taxodium distichum)***  அல்லது **வழுக்கை ஊசியிலை மரம்** பிரெஞ்சு மொழி: *cyprès chauve* அல்லது
*சிப்ரே* Louisiana) என்பது ஓர் இலையுதிரும் ஊசியிலை மரவகையாகும். இது குரெசாசியே குடும்பத்தில் அமைந்த தாவர இனமாகும். இது தென்கிழக்கு ஐக்கிய அமெரிக்காவைத் தாயகமாகக் கொண்டதாகும். வன்மையும் விறைப்பும் உள்ள இந்த மர இனம், ஈரமான, உலர்ந்த, சதுப்பான பலவகை மண்வகைகளிலும் வளர்கிறது.இது சிவந்த துருநிற ஊசியிலைகலை உதிர்ப்பதால் கவனம் பெற்ற மரமாகும்.

இது வளர்ப்பினங்களைக் கொண்டுள்ளது இது பொதுவெளியில் குழுக்குழுவாக நடப்படுகிறது. இதன் பொதுப் பெர்களாக வழுக்கை ஊசியிலை மரம், சதுப்பு ஊசியிலை மரம்,,  **வெண் ஊசியிலஈ மரம்**,  **ஓதநீர் சிவப்பு ஊசியிலை மரம்**, **வளைகுடா ஊசியிலை மரம்**, **சிவப்பபஊசியிலை மரம்** என்பன அமைகின்றன.

வழுக்கை ஊசியிலை மரம் உலூசியானாவின் மாகாண அரசின் மரமாக ஐக்கிய அமெரிக்க மாநில மரங்களில் அலுவவல் முறையில் 1963 இல் அறிவிக்கப்பட்டுள்ளது.

வகைப்பாடு
---------

தாவரவியல் பெயர் : *டாக்சோடியம் டிசுட்டிரிக்கம்* '**Taxodium distrchum'**

குடும்பம் : டாக்ஸோடிசியீ (Taxoidaceae)

பிற பெயர்கள் : வழுக்கை ஊசியிலை சதுப்பு ஊசியிலை, மூட்டு ஊசியிலை.

விவரிப்பு
---------

இம்மரம் சதுப்பு நிலத்தில் வளர்கிறது. இது 25 முதல் 100 அடி உயரம் வரை வளர்கிறது. இதன் இலைகள் சிறகு போல் உள்ளன. இதன் அடிப்பகுதி முட்டுக் கொடுப்பது போல் 10 அடி சுற்றளவிற்கு வேர் பருத்துள்ளது. சதுப்புப் பகுதியில் உயிரகம்(ஒட்சிசன்) வேருக்கு கிடைப்பதில்லை. இதனால் காற்றுறிஞ்சி வேர்கள் ஆகாயத்தை நோக்கி வளர்கின்றன. ஒவ்வொரு வேரும் ஒரு அடி நீண்டு அடிப்பெருத்தும் நுனி சிறுத்தும் இருக்கும். இவ்வேரின் நுனியில் துவாரம் உள்ளது. இதன் வழியாக காற்று உட்புறம் செல்கிறது. இதனால் உயிரகம் கிடைக்கிறது. இம்மரத்தின் அடிப்பகுதி 10 அடி உயரத்திற்கு மென்மையான சோற்றது திசுக்கள் உள்ளது. முதிர்ச்சியடைந்த மரத்தின் அடிப்பகுதி வெற்றிடமாக உள்ளது. இம்மரம் மஞ்சள் அல்லது சிவப்பு நிறத்தில் உள்ளது. இம்மரம் படகு செய்ய பயன்படுகிறது. இவற்றில் மூன்று இன மரங்கள் உள்ளன. இவை மெக்சிகோவில் வளர்கின்றன. இவ்வகை மரங்கள் நெடுங்காலம் உயிர் வாழ்கின்றன. டாக்சோடியம் மூக்குருனேட்டம் என்கிற மரம் ஒசாக்கா என்கிற இடத்தில் 4000 ஆண்டுகளாக உள்ளது. இது 165 அடி உயரமும் 40 அடி விட்டமும் கொண்டுள்ளது. 112 அடி சுற்றளவு உடையதுரீது உலகில் இரண்டாவது பெரிய சுற்றளவு கொண்ட மரமாகும். || அறிவியல் வெளியீடு || ஜூன் 2001

  

### மேற்கோள்கள்

1. ↑  "*Taxodium distichum*". Natural Resources Conservation Service PLANTS Database. USDA.
2. ↑  Farjon, A. (2005). *Monograph of Cupressaceae and Sciadopitys*. Royal Botanic Gardens, Kew. ISBN 1-84246-068-4
3. ↑  வார்ப்புரு:EFloras
4. ↑  வார்ப்புரு:Gymnosperm Database
5. ↑  வார்ப்புரு:Silvics
6. ↑  "Bald-cypress | The Morton Arboretum". *www.mortonarb.org*. 2019-01-14 அன்று பார்க்கப்பட்டது.
7. ↑  "Baldcypress Tree on the Tree Guide at arborday.org". *www.arborday.org*. 2019-01-15 அன்று பார்க்கப்பட்டது.
8. ↑  Calhoun, Milburn; Frois, Jeanne (31 May 2006). *Louisiana Almanac, 2006-2007* (17th ). Pelican Publishing. பக். 431. பன்னாட்டுத் தரப்புத்தக எண்:978-1-58980-307-7. .
9. ↑   *சிறிதும் - பெரியதும்*. அறிவியல் வெளியீடு. .
**வைதரணா ஆறு** (*Vaitarana River*) என்பது மகாராட்டிராவின் நாசிக் மற்றும் பால்கர் மாவட்டத்தில் உள்ள ஒரு ஆறாகும். தனசா இதன் இடது கரை துணை ஆறாகவும், பிஞ்சல், தெகராசா, சூர்யா இதன் வலது கரை துணை ஆறுகளாகவும் உள்ளன. வைட்டர்னாவின் மேல் பகுதிகள் சுத்தமாகவும் ஆனால் கீழ்ப்பகுதிகள் சுத்திகரிக்கப்படாத தொழில்துறை மற்றும் நகர்ப்புற கழிவுகளால் மாசுபட்டுக் காணப்படுகிறது. இந்தியாவில் மிகவும் மாசுபட்ட ஆறுகளில் ஒன்றாக வைதரண ஆறு உள்ளது.

ஆற்றோட்டம்
----------

இது திரிம்பகேசுவரருக்கு அருகிலுள்ள சகாயாத்ரி மலைத்தொடர்களில் உருவாகிறது. வைதரணா ஆறு இந்தியாவின் இரண்டாவது மிக நீளமான கோதாவரியிலிருந்து 2 கி.மீ. தூரத்தில் பாய்கிறது. அரபிக் கடலில் கலப்பதற்குச் சற்று முன்னதாக தான்சா ஆறுடன் வைதரணா ஆறு கலக்கிறது. சோவ் மற்றும் வாதிவ் தீவுகள் இதன் கரையோரத்தில் உள்ளன. அர்னாலா தீவு இதன் வாயிலில் உள்ளது. மும்பைக்கு நீர் வழங்கும் மூன்று பெரிய அணைகள் இந்த ஆற்றில் கட்டப்பட்டுள்ளன.

முக்கியத்துவம்
--------------

மும்பையின் குடிநீரில் பெரும்பகுதியை வைதரணா ஆறு வழங்குகிறது. இது வடக்கு கொங்கன் பகுதியின் மிகப்பெரிய ஆறாகும். மகாராட்டிராவின் பால்கர் மாவட்டம் முழுமையும் ஓடக்கூடிய ஆறாகும்.

சிறப்பு
-------

எஸ் எஸ் வைதிரணா என்ற நீராவிக் கப்பலுக்கு இந்த ஆற்றின் பெயரிடப்பட்டுள்ளது.

மேற்கோள்கள்
-----------

1. ↑  Badri Chaterjee (4 October 2017). "Maharashtra has the most polluted rivers in India: Report". *ஹிந்துஸ்தான் டைம்ஸ்* (Mumbai). .
**சாண்ட் மத்** (*Sant Mat*) என்பது இது பொ.ஊ. 13ம் நூற்றாண்டின் போது இந்திய துணைக்கண்டத்தில் இருந்த ஒரு ஆன்மீக இயக்கம். இந்தப் பெயருக்கு "ஆன்மீக இந்து புனிதர்கள் போதனைகள்" என்று பொருள்.

இவ்வியக்கதிலுள்ள சாண்டுகளின் மூலமாகவும், அவர்களது போதனைகள் மூலமாகவும் மெய்ப்பொருளை அறிந்து கொள்வதற்காகவும் இந்த இயக்கம் உருவாக்கப்பட்டது. இறையியல் தேடல்களும் போதனைகளும் வேறுபட்டிருந்தது.

உள்முகத்தேடல் மற்றும் அன்புணர்வோடு கூடிய பக்தியின் மூலம் ஒவ்வொரு ஆன்மாவும் பரமாத்மாவோடு தொடர்புக் கொள்ளும் முறைகள் போதிக்கப்பட்டது. இவ்வியக்கத்தின் சமத்துவவாத கொள்கையானது இந்து சமயம் மற்றும் முஸ்லிம் மதங்களில் உள்ள ஜாதிய அமைப்பு முறைகளிலிருந்து மாறுபட்டிருந்தது இதன் தனித்துவம் ஆகும்.

துறவிகளின் வம்சாவளியினர்கள் இரண்டு முக்கிய குழுக்களாக அடையாளம் காணப்பட்டார்கள். வடக்கு மாகாணங்களான பஞ்சாப், ராஜஸ்தான், உத்தரப் பிரதேசம் போன்ற வட்டாரங்களில் இந்தியும், தெற்கு மாகாணங்களான மகாராட்டிராவில் நாமதேவர் மற்றும் இதர துறவிகள் தொன்மையான மராத்திய மொழியையும் பேசும் வழக்க மொழியாக கொண்டிருந்தனர்.

மேற்கோள்கள்
-----------

1. ↑  Book|p=71.
2. 1 2  Linda Woodhead, தொகுப்பாசிரியர் (2001). *Religions in the modern world: traditions and transformations* (Reprint. ). London: Routledge. பக். 71–2. பன்னாட்டுத் தரப்புத்தக எண்:0-415-21784-9. .
3. ↑   "[[[கூகுள் புத்தகங்கள்|கூகுள் புத்தகங்களில்]] *சாண்ட் மத்* Sant Mat]". *Encyclopedia of Hinduism*. (2007). Facts On File. ISBN 978-0-8160-5458-9.
**மூடநம்பிக்கை** என்பது அதன் நம்பிக்கையற்றவர்களால் பகுத்தறிவற்றதாகவும் இயற்கைக்கு அப்பாற்பட்டதாகவும் கருதப்படும் நம்பிக்கையாகும். இது விதி அல்லது மந்திரமாக கருதப்படுகிறது, மேலும் இயற்கைக்கு அப்பாற்பட்ட செல்வாக்கு அல்லது அறியப்படாத பயம் என்று கருதப்படுகிறது.

இது பொதுவாக அதிர்ஷ்டம், தாயத்துக்கள், ஜோதிடம், அதிர்ஷ்டம் சொல்லுதல், ஆவிகள், மற்றும் சில அமானுஷ்ய நிறுவனங்கள், குறிப்பாக எதிர்கால நிகழ்வுகள் குறிப்பிட்ட (வெளிப்படையாக) தொடர்பில்லாத முந்தைய நிகழ்வுகளால் முன்னறிவிக்கப்படலாம் போன்ற நம்பிக்கைகள் மூடநம்பிக்கை என்று அழைப்பர்.

பொதுவாக மேற்கத்திய மற்றும் அரபு நாடுகளில், மூடநம்பிக்கை என்ற சொல், நடைமுறையில் உள்ள மதத்தில் கூறப்படும் மூடநம்பிக்கைகள் உள்ளதா என்பதைப் பொருட்படுத்தாமல், சமூகத்தின் பெரும்பான்மையினரால் பின்பற்றப்படாத ஒரு மதத்தைக் குறிக்க பெரும்பாலும் பயன்படுத்தப்படுகிறது.

மூடநம்பிக்கை என்று கருதப்பட்ட பெரும்பாலான தெற்காசிய மற்றும் கிழக்கு ஆசிய மரபுகள் மற்றும் நம்பிக்கைகள் உண்மையானது மற்றும் இவற்றின் பின்னால் அறிவியலும் காரணமும் உள்ளன என்று கண்டறியப்பட்டது. அவை பல்வேறு சிறந்த பல்கலைக்கழகங்கள் மற்றும் நிறுவனங்களில் கூட ஆய்வு செய்யப்படுகின்றன.

மூடநம்பிக்கை மற்றும் அரசியல்
----------------------------

பண்டைய கிரேக்க வரலாற்றாசிரியர் பாலிபியஸ் தனது *வரலாறுகளில்* *மூடநம்பிக்கை* என்ற வார்த்தையைப் பயன்படுத்துகிறார், பண்டைய ரோமில் சில மூடநம்பிக்கைகள் உரோமைப் பேரரசின் பின்பற்றி மிகவும் நம்பினார்.

மேலும் பார்க்கவும்
------------------

* மானுடவியல்
* பேயோட்டுதல்
* நாட்டுப்புறவியல்
* ஜேம்ஸ் ராண்டி
* அமானுஷ்யம்
* முன்னறிவிப்பு
* போலி அறிவியல்

மேற்கோள்கள்
-----------

1. 1 2  Stuart Vyse (2000). *Believing in Magic: The Psychology of Superstition*. Oxford, England: Oxford University Press. பக். 19–22. பன்னாட்டுத் தரப்புத்தக எண்:978-0-1951-3634-0. . Vyse, Stuart A. (2000). *Believing in Magic: The Psychology of Superstition*. Oxford, England: Oxford University Press. pp. 19–22. ISBN 978-0-1951-3634-0.
2. ↑  Guy, Josephine M. (2007) *The Complete Works of Oscar Wilde*, Oxford University Press, Volume IV, p. 337, ISBN 0191568449.

வெளி இணைப்புகள்
---------------

* மூடநம்பிக்கைகள் எங்கிருந்து வருகின்றன பரணிடப்பட்டது 2012-01-02 at the வந்தவழி இயந்திரம் : *லைஃப் பத்திரிகையின் ஸ்லைடுஷோ*
* ரஷ்யாவில் மூடநம்பிக்கைகள்
**கள்ளந்திரி** (ஆங்கில மொழி: *Kallandhiri*) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், கள்ளந்திரி ஊராட்சியில் உள்ள ஒரு புறநகர்ப் பகுதியாகும். கள்ளந்திரி, மதுரை - அழகர் கோவில் செல்லும் சாலையில், மதுரையிலிருந்து 18 கிமீ தொலைவில் உள்ளது. கள்ளந்திரி வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301 ; தொலைபேசி குறியீடு எண் 04549 ஆகும்.  கள்ளந்திரியில் ஐடிபிஐ வங்கிக் கிளையும்; அரசு மருத்துவ மனையும் உள்ளது.

அமைவிடம்
--------

மதுரை - அழகர் கோவில் செல்லும் அழகர்கோயில் சாலையில், மதுரையிலிருந்து 17 கி.மீ. தொலைவில், அப்பன்திருப்பதிக்கு அடுத்து கள்ளந்திரி அமைந்துள்ளது. கடல் மட்டத்திலிருந்து சுமார் 219 உயரத்தில், 10°02′18″N 78°12′02″E﻿ / ﻿10.0383°N 78.2005°E﻿ / 10.0383; 78.2005 என்ற புவியியல் ஆள்கூறுகள் கொண்டு இவ்வூர் அமையப் பெற்றுள்ளது.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, 1,488 குடும்பங்களும்; 892.62 ஹெக்டேர் நிலப்பரப்பும் கொண்ட கள்ளந்திரி வருவாய் கிராமத்தின் மொத்த மக்கள்தொகை 6,232 ஆகும். ஒடுக்கப்பட்டோர் எண்ணிக்கை 1,251 (20.07%) ஆகவுள்ளது. ஆறு வயதிற்குட்பட்ட குழைந்தகள் 706 ஆக உள்ளனர். சராசரி எழுத்தறிவு 77.13% ஆகும். இக்கிராமத்தின் மொத்த வேளாண் மற்றும் இதர தொழிலாளர்கள் 3,171 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.

அருகே அமைந்த கிராமங்கள்
-----------------------

* பொய்யக்கரைப்பட்டி
* அழகர் கோவில்
* அப்பன்திருப்பதி
* தொப்புலான்பட்டி
* நாயக்கன்பட்டி
* அமண்டூரபட்டி
* மஞ்சம்பட்டி
* பிள்ளையார்நத்தம்

வழிபாட்டுத் தலங்கள்
-------------------

* வீரசின்னம்மாள் மற்றும் வீரநாகம்மாள் கோயில்

மேற்கோள்கள்
-----------

1. ↑  Kallandhiri
2. ↑  Kallandhiri Population

வெளி இணைப்புகள்
---------------

* GeoHack - கள்ளந்திரி

* கூகுள் வரைபடத்தில் கள்ளந்திரி கிராமம்
இந்தியாவின் குஜராத் மாநிலத்தின் மோர்பியில் உள்ள **மச்சு அணை உடைப்பு** (M நிகழ்வு 11 ஆகஸ்டு 1979-இல் தொடர் பெரும் மழையால், மச்சு ஆற்றில் ஏற்பட்ட பெரும் வெள்ளம் காரணமாக நிகழ்ந்தது. மோர்பி அணை உடைப்பு காரணமாக மோர்பி நகரம் மற்றும் ராஜ்கோட்டில் உள்ள கிராமங்களில் வெள்ள நீர் புகுந்ததால் 1,800 முதல் 25,000 வரையிலான உயிர்கள் பலியானது.

நான்கு கிலோ மீட்டர் நீளம் கொண்ட மோர்பியின் மச்சு அணையின் கொள்ளளவை விட மூன்று மடங்கு மழை வெள்ள நீர், அணையில் புகுந்ததால், அணைக்கட்டு தாக்குப் பிடிக்காமல் அணையின் சுவர்கள் மிகவும் சேதமடைந்து உடைந்த காரணத்தினால் அணையின் நீர் கிராமப்புறங்களில் புகுந்தது. இதனால் அதிக உயிர் பலிகள் ஏற்பட்டதுடன், வேளாண்மை நொடிந்ததால் மக்களின் பொருளாதாரம் மிகவும் பாதிக்கப்பட்டது.

மச்சு அணை உடைப்பு நிகழ்வு மிகவும் மோசமான ஒன்று என கின்னஸ் உலக சாதனைகள் புத்தகத்தில் குறிப்பிடப்பட்டுள்ளது.

மேற்கோள்கள்
-----------

1. ↑  Noorani, A. G. (25 August 1979). "The Inundation of Morvi". *Economic and Political Weekly* **14** (34): 1454.. பார்த்த நாள்: 9 January 2012.
2. ↑  Noorani, A. G. (21 April 1984). "Dissolving Commissions of Inquiry". *Economic and Political Weekly* **19** (16): 667–668.
3. ↑  World Bank. Environment Dept. *Environmental assessment sourcebook*. World Bank Publications. பக். 86. பன்னாட்டுத் தரப்புத்தக எண்:978-0-8213-1845-4.. பார்த்த நாள்: 10 January 2012.
4. ↑  S.B. Easwaran (August 27, 2012). "The Loudest Crash Of ’79". *Outlook India*.. பார்த்த நாள்: March 6, 2013.
5. ↑  Morvi disaster: Death of a city
6. ↑  Machhu dam disaster of 1979 in Gujarat – Discussion on a book by Tom Wooten and Utpal Sandesara

வெளி இணைப்புகள்
---------------

* The saffron flutters high, yet again
**எர்மெலோவின் ஆரஞ்சு** (*Ermelo's Orange*) என்பது போர்ச்சுகல் நாட்டின் வடக்கு மண்டலத்தில் உள்ள, வடகிழக்கு மலைகளின் மறுபக்கம் அல்லது உயர் மலைகளுக்குப் பின்னால் எனப் பொருளில் ஆல்தோ திராச-சு-மோன்ச்சசு என்று வழங்கப்படும் முன்னாள் துணை மண்டலத்தில் உள்ள மிராண்டா து தோரு நகரப்பகுதியில் இருந்து பெறப்படும் ஒரு ஆரஞ்சுப் பழவகையாகும். உள்ளூர் உணவுகளையும் பாரம்பரிய சமையல் முறைகளையும் ஊக்குவிக்கும் உலகளாவிய மெள் உணவு நிறுவனம், *ஆர்க் ஆப் டேஸ்ட்* (சுவையின் பேழை[*தெளிவுபடுத்துக*]) என்ற பெயரில் அருகிவரும் பாரம்பரிய உணவுகளைப் பன்னாட்டளவில் பட்டியலிடுகிறது. அந்த *ஆர்க் ஆப் டேஸ்ட்*டில் எர்மெலோவின் ஆரஞ்சுப் பழமும் பட்டியலிடப்பட்டுள்ளது.

இப்பழவகை, போர்ச்சுகலில் உள்ள ஆர்கோசு டி வால்டெவெசு நகராட்சியில் உள்ள ஒரு மறைவட்டமான 'எர்மெலோ' என்பதிலிருந்து அதன் பெயரைப் பெற்றது. இப்பழத்தினை இந்தப் பகுதிக்கு புனித ஆசிர்வாதப்பர் சபையிலிருந்து பிரிந்து வந்த சிசுடர்சியன்[*யார்?*] துறவிகள் பன்னிரண்டாம் நூற்றாண்டில் அறிமுகப்படுத்தினர். அப்பழங்கள் விதையற்றவை, சாறுமிக்கவை, மெல்லிய தோலுடையவை, இனிமையானவை. பொதுவாக அவை இயற்கை வேளாண்மை முறையில் வளர்க்கப்படுகின்றன. அவை ஏப்ரல் மாதத்தில் அறுவடை செய்யப்படுகின்றன.

மேற்கோள்கள்
-----------

1. ↑  "Ermelo Orange". fondazioneslowfood.com. 13 January 2017 அன்று பார்க்கப்பட்டது.
2. ↑  "Ermelo Orange Growers". terramadre.info. 13 January 2017 அன்று பார்க்கப்பட்டது.
3. ↑   Collectif Gallimard கூகுள் புத்தகங்களில் *GEOguide Portugal*
4. ↑  "Upstream Exploration: April 2010–October 2011". Auerbach Publications. 2017-05-18. pp. 7–18. 2023-05-14 அன்று பார்க்கப்பட்டது.
**செதில் வயிற்று மரங்கொத்தி** (*Scaly-bellied woodpecker*)(*பைகசு இசுகோமேடசு)* என்ற மரங்கொத்தி பிசிடே பறவை குடும்பத்தினைச் சார்ந்த சிற்றினமாகும். இது இந்தியத் துணைக் கண்டத்திலும் இதனைச் சார்ந்த ஆப்கானித்தான், ஈரான், இந்தியா, நேபாளம், பாக்கித்தான் மற்றும் துர்க்மெனிஸ்தான் ஆகிய நாடுகளை ஒட்டிய பகுதிகளில் காணப்படுகிறது.

வாழிடம்
-------

இதன் இயற்கை வாழிடங்கள் *போரியல்* காடுகள், வெப்பமண்டல காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

விளக்கம்
--------

இந்த மரங்கொத்தியின் மார்பகத்திலிருந்து புணர் புழை வரை தனித்துவமான பெரிய பச்சை நிற செதில்கள் காணப்படும். இந்த மரங்கொத்தி, செதிள்வயிற்றுப் பச்சைச் சின்ன மரங்கொத்தியைப் போன்றது. ஆனால் பெரியது மற்றும் கோடுகள் இல்லாத தொண்டை மற்றும் மேல் மார்பகத்துடன். கருப்பு முடிகளுடன் வேறுபடுகிறது. ஆணில் உச்சி சிவப்பு நிறத்திலும், பெண்ணில் கருப்பாகவும், பெரிய வெளிறிய அலகுடன் காணப்படும்.

மேற்கோள்கள்
-----------


1. ↑  BirdLife International (2016). "*Picus squamatus*". *IUCN Red List of Threatened Species* **2016**: e.T22681456A92907879. doi:10.2305/IUCN.UK.2016-3.RLTS.T22681456A92907879.en.. பார்த்த நாள்: 12 November 2021.
இந்தோனேசியாவின் நேர மண்டலங்கள்
**இந்தோனேசிய நேரம்** அல்லது **இந்தோனேசிய சீர் நேரம்** (ஆங்கில மொழி: *Indonesia Standard Time*), (மலாய்: *Waktu Piawai Indonesia*), (இந்தோனேசிய மொழி: *Zona waktu Indonesia*) என்பது இந்தோனேசியாவில் கடைப்பிடிக்கப்படும் ஒரு நேர முறைமையாகும். இந்த நேர வலயம், கிரீன்விச் துள்ளிய நேரத்திற்கு (ஆங்கில மொழி: *Greenwich Mean Time - GMT)*) **+06:00** மணி நேரம் முன்னதாக அமைகின்றது. 

இந்தோனேசிய தீவுக்கூட்டம் புவியியல் ரீதியாக; ஆச்சே (*Aceh*) (UTC+06:00) நிலப்பகுதியில் தொடங்கி பப்புவா நியூ கினி (*Papua*) (UTC+09:00) நிலப்பகுதிகள் வரை; நான்கு நேர மண்டலங்களைக் கொண்டுள்ளது. 
இருப்பினும், இந்தோனேசிய அரசாங்கம் அதன் நாட்டில் மூன்று நேர மண்டலங்களை மட்டுமே அங்கீகரிக்கின்றது.

பொது
----

இந்தோனேசிய அரசாங்கம் அதன் நாட்டில் அங்கீகரித்த மூன்று நேர மண்டலங்கள்:

* **மேற்கு இந்தோனேசியா நேரம்** (*Western Indonesia Time* - **WIB**) — ஏழு மணி நேரம் முன்னால் (ஒ.ச.நே + 07:00);
* **மத்திய இந்தோனேசியா நேரம்** (*Central Indonesia Time* - **WITA**) — எட்டு மணி நேரம் முன்னால் (ஒ.ச.நே + 08:00);
* **கிழக்கு இந்தோனேசியா நேரம்** (*Eastern Indonesia Time* - **WIT**) — ஒன்பது மணி நேரம் முன்னால் (ஒ.ச.நே + 09:00).

வரலாறு
------

இந்தோனேசியாவின் மேற்கு மற்றும் மத்திய நேர மண்டலங்களுக்கு இடையிலான எல்லை; மேற்கு கலிமந்தான் (*West Kalimantan*) மற்றும் மத்திய கலிமந்தான் (*Central Kalimantan*) மாநில எல்லைகளின் வழியாக ஜாவா மற்றும் பாலிக்கு இடையே வடக்கே செல்லும் ஒரு கோடாக நிறுவப்பட்டது.

மத்திய மற்றும் கிழக்கு நேர மண்டலங்களுக்கு இடையிலான எல்லை இந்தோனேசியாவின் கிழக்குத் திமோர் (*Timor*) முனையில் இருந்து சுலவேசியின் (*Sulawesi*) கிழக்கு முனை வரை வடக்கே செல்கிறது.

பகலொளி சேமிப்பு நேரம் (*Daylight Saving Time* - **DST**) இந்தோனேசியாவில் எங்கும் பயன்பாட்டில் இல்லை.

மேற்கோள்
--------

1. ↑  "Indonesia Pernah Ubah 9 Kali Zona Waktu". *Viva.co.id*. 28 May 2012. 9 April 2016 அன்று பார்க்கப்பட்டது.
2. ↑  "Garuda Indonesian Airways". *TimetableImages.com*. 1963. 4 March 2019 அன்று பார்க்கப்பட்டது.
3. ↑  "Eggert/Tz". *GitHub*. 10 February 2022.
4. ↑  "Time Zone in Jayapura, Papua, Indonesia". *timeanddate.com*. 9 April 2016 அன்று பார்க்கப்பட்டது.

வெளி இணைப்புகள்
---------------

* Indonesian Standard Time பரணிடப்பட்டது 2016-01-21 at the வந்தவழி இயந்திரம்
*
**பிளிக்கர்** அல்லது **பிலிக்கர்** (*Flickr*), ஒளிப்படம் மற்றும் நிகழ்பட சேமிப்பு சேவையை வழங்கும் தளம் ஆகும். இது ஆரம்பத்தில், இணையப் பயனர்கள், இலகுவாக அவர்களுடைய ஒளிப்படங்களை சேமித்து பகிர ஏதுவான தளமாக பிரபலமானது. இந்த சேவை நிறுவனம் லுடைகோர்ப் என்ற நிறுவனத்தினால் உருவாக்கப்பட்டதோடு, பின்னாளில் இது யாகூ! நிறுவனத்தினால் வாங்கப்பட்டது.

மேலும், இந்த பிரபலமான தளமானது, வலைப்பதிவாளர்களுக்கு தங்கள் ஒளிப்படங்களை சேமித்து, அதனை தங்கள் வலைப்பதிவுகளில் காட்சிப்படுத்த ஏதுவான வகையில் சாத்தியங்களையும் வழங்கியது குறிப்பிடத்தக்கது. 2010 செப்டம்பர் மாதத்தில் மேற்கோள்ளப்பட்ட மதீப்பீட்டின் படி, இச்சேவையில் 5 பில்லியன் ஒளிப்படங்களை சேமிப்பகத்தில் சேரத்து வைத்திருப்பதாக அறிவிக்கப்படுகிறது. இந்த சேவைக்கு, நவீன நகர்பேசிகளான ஐஃபோன், பிளாக்பெர்ரி மற்றும் விண்டோஸ் ஃபோன் 7 ஆகியவற்றிலிருந்து நேரடியாக ஒளிப்படங்களையும், நிகழ்படங்களையும் குறித்த தளத்தின் உத்தியோகபூர்வ செய்நிரல்களைப் பயன்படுத்தி நேரடியாக மேலேற்றவும் முடியும்.

உசாத்துணைகள்
------------

1. ↑  "flickr.com – Traffic Details from Alexa". அலெக்சா இணையம், Inc.. பார்த்த நாள்: 2011-06-14.
2. ↑  Daniel Terdiman (2004-12-09). "Photo Site a Hit With Bloggers". Wired. Archived from the original on 2012-12-17.. பார்த்த நாள்: 2008-08-28.
3. ↑  5 Billion Photos on Flickr from Flickr Blog
4. ↑  "Official flickr app for iPhone". .
5. ↑  "Blackberry Flickr App". .
கீரிப்பாறை வனப்பகுதியில் ஓடை
**வட்டப்பாறை அருவி** (ஆங்கில மொழி: *Vattaparai Falls*) என்பது தமிழ்நாட்டின், கன்னியாகுமரி மாவட்டம், பூதப்பாண்டி என்ற சிற்றூருக்கு (அ. கு. எண் 629852) அருகில் உள்ள பாதுகாக்கப்பட்ட கீரிப்பாறை வனப்பகுதியில் பாயும் பழையாற்றின் ஓர் அருவியாகும். இது : 8°15.919′N 77°27.062′E﻿ / ﻿8.265317°N 77.451033°E﻿ / 8.265317; 77.451033, 40 மீ (130 அடி), உயரத்தில் உள்ளது. இது, நாகர்கோயிலில் இருந்து 25 கி.மீ. (16 மைல்) வடக்கிலும், கன்னியாகுமரியில் இருந்து 32 கி.மீ. (20 மைல்) வடமேற்கிலும் உள்ளது. இங்கு உள்ள 20 ச.கி.மீ. (7.7 சதுர மைல்) பரப்பளவுள்ள பகுதியை சரணாலயமாக மாற்றும் திட்டம் உள்ளது.

இந்தப் பகுதியில் சில சிறிய அருவிகள் உள்ளன. இதில் உள்ள அழகிய அருவிகளில் குறிப்பிடத்தக்கவை வட்டப்பாறை அருவி, காளிகேசம் அருவி போன்றவை ஆகும். இங்கு அருவியை அடுத்து ஒரு சிறிய காளி கோயில் உள்ளது. இந்த இடம் மிக அமைதியானதாகவும், வளர்ச்சியடையாததாகவும் உள்ளது. இங்குள்ள மழைக்காடுகளில் உள்ள சிறிய மலை ஓடைகள், கூழாங்கற்கள், தாவரங்கள் ஆகியவற்றின் அழகை கண்டு மகிழலாம். அருவியின் அனைத்து பக்கங்களும் காடுகளால் சூழப்பட்டு, விலங்குகள் நடமாட்டமும் கொண்டதாக உள்ளது. நீண்ட மாசற்ற ஓடைகளில் குளிக்க அனுமதிக்கப்படுகின்றனர். மேலும் இந்த ஓடைகளில் உள்ள நீர் மருத்துவகுணம் வாய்ந்ததாகக் கருதப்படுகிறது.

இது ஓர் அழகான மற்றும் அமைதியான இடமாக உள்ளது. இது தற்போது கெடுவாய்ப்பாக நெரிசலான சுற்றுலாத்தலமாக மாறிவருகிறது. இந்த மாவட்டத்தில் குலசேகரம் புறநகர்ப் பகுதிக்கு அருகில், கோதையாறு செல்லும் தடத்திலுள்ள திற்பரப்பு அருவி ஒரு புகழ்வாய்ந்த அருவியாக உள்ளது.

மேற்கோள்கள்
-----------

1. ↑  CISL Research Data Archive, Data for Atmospheric and Geosciences Research, *INVENTORY OF INDIAN RAINFALL DATA FILE K0212K/Bhoothapandi*, retrieved Mar 15, 2007  பரணிடப்பட்டது 2009-10-20 at the வந்தவழி இயந்திரம்
2. ↑  National Wildlife Data Center (2006) Wildlife Institute of India, "*List of Proposed Wildlife Sanctuaries in India*", retrieved 3/31/2007 List of Proposed Wildlife Sanctuaries in India பரணிடப்பட்டது 2009-03-04 at the வந்தவழி இயந்திரம்
**அமிதாப் தாக்கூர்** (*Amitabh Thakur*) 1992 ஆம் ஆண்டு உத்திரபிரதேச கேடரின் முன்னாள் இந்தியக் காவல் பணி (ஐபிஎஸ்) அதிகாரி ஆவார். மார்ச் 2023 இல் அவருக்கு கட்டாய ஓய்வு அளிக்கப்பட்டது. அப்போது அவர் குடிமைப் பணிகள் பிரிவில் பாதுகாப்பு ஆய்வாளராகப் பணியாற்றி வந்தார். சேவையின் போது அமிதாப் விதிகள் மற்றும் ஒழுங்குமுறைகளை கண்டிப்பாக கடைபிடிப்பதற்காகவும், நிர்வாக பொறுப்புக்கூறல் துறையில் அவரது பணிக்காகவும் அறியப்பட்டார்.  

ஓய்வு பெற்றதிலிருந்து, அமிதாப் ஒரு சமூக மற்றும் அரசியல் ஆர்வலராக பணியாற்றுகிறார், அங்கு அவர் மீண்டும் பொது வாழ்வில் வெளிப்படைத்தன்மை மற்றும் பொறுப்புக்கூறலுக்காக பாடுபடுகிறார். தற்போது ஆசாத் அதிகார் சேனா என்ற அரசியல் கட்சியின் தலைவராக உள்ளார். ஆசாத் அதிகார் சேனா அவர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது. ஆசாத் அதிகார் சேனாவின் முக்கிய குறிக்கோள், அன்யா (அநீதி), அத்யாச்சார் (அட்டூழியம்) அவுர் பிரஷ்டாச்சார் (ஊழல்) ஆகியவற்றுக்கு எதிராக செயல்படுவது.

ஆசாத் அதிகார் சேனா
------------------

ஆசாத் அதிகார் சேனா (இந்தியில் आजाद आधिकार सेना), அதன் குறுகிய பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஒரு அரசியல் கட்சியாகும், இது தற்போது இந்திய தேர்தல் ஆணையத்தில் பதிவு செய்யும் செயல்முறையில் உள்ளது.  இது ஆகஸ்ட் 2021 இல் அமிதாப் தாக்கூர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது  அமிதாப் கைது செய்யப்பட்டதையடுத்து இந்த நடவடிக்கை நிறுத்தப்பட்டது. மார்ச் 2022 இல் அவர் சிறையில் இருந்து விடுவிக்கப்பட்ட பிறகு அதன் உருவாக்கம் மீண்டும் தொடங்கப்பட்டது

மேற்கோள்கள்
-----------

1. ↑  "IPS Amitabh Thakur Deemed 'Not Fit' for Service, Forced to Retire". *The Quint*.
2. ↑  "Amitabh Thakur given premature retirement". *First India*.
3. ↑  "UP's ex-IPS officer names new party Adhikar Sena, but suggestions welcome". *Rediff*.
4. ↑  "Retired IPS officer Amitabh Thakur floats political party 'Adhikar Sena'". *ETV Bharat*.
5. ↑  "Adhikar Sena". *Official website*.
6. ↑  "Adhikar Sena". *Official website*.
7. ↑  "UP's ex-IPS officer names new party Adhikar Sena, but suggestions welcome". *Rediff*.
8. ↑  "Rape victim's suicide: HC grants bail to former IPS officer Amitabh Thakur". *Hindustan Times*.
**அசுதவான்** (*Asthawan*) இந்தியாவின் பீகார் மாநிலத்தின் நாலந்தா மாவட்டத்தில் அமைந்துள்ள 20 தொகுதிகளில் ஒன்றாகும். நிர்வாகப் பதிவேட்டின்படி, அசுதவானின் தொகுதிக் குறியீடு 373 என குறிப்பிடப்பட்டுள்ளது.

வரலாறு
------

2020 ஆம் ஆண்டு திசம்பர் மாதத்தில் பீகார் அரசாங்கத்தால் அசுதவான் நகரப் பஞ்சாயத்தாக அங்கீகரிக்கப்பட்டது

மக்கள் தொகை
-----------

2011 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, இங்கு மக்கள் தொகை சுமார் 14 ஆயிரம். ஆகும். தற்போது அசுதவான் நகரப் பஞ்சாயத்தில் மக்கள் தொகை 17 ஆயிரத்துக்கும் அதிகமாக உள்ளது. அசுதவான், அக்பர்பூர், சோய்வபர், சிறீசந்த்பூர், அமீர் பிகா, கஃபூர் பிகா, தார் பிகா மற்றும் நங்கூ பிகா கிராமங்கள் இந்த நகரப் பஞ்சாயத்தில் இடம்பெற்றுள்ளன.

மொழி
----

இந்தி மற்றும் உருது இங்கு பேசப்படும் மொழிகளாகும்.

கல்வி
-----

பின்வரும் கல்லூரிகள், பள்ளிகள் மற்றும் கல்வி நிறுவனங்கள் இங்கு அமைந்துள்ளன

* அரசு பல்தொழில்நுட்ப நிறுவனம்,, நாளந்தா
* நாளந்தா தொழில்நுட்பம் மற்றும் மேலாண்மை நிறுவனம்

மேற்கோள்கள்
-----------

1. ↑  "Asthawan | District Nalanda, Government of Bihar | India".
**முதலாம் நரசிம்மவர்மன்** (630-668) புகழ் பெற்ற பல்லவ மன்னன் ஆவர். மகேந்திர வர்மனுக்குப் பின்னர் அவன் மகன் நரசிம்மவர்மன் பொ.ஊ. 630 ல் என்னும் பெயருடன் ஆட்சிக்கு வந்தான். இவரது காலத்திலேயே பல்லவர் குலம் மிகவும் சிறப்புற்று விளங்கியது. இவரது ஆட்சி காலத்தில் பல்லவ அரசு வடக்கில் கிருஷ்ணா ஆறு முதல் தெற்கில் மதுரை வரை பரந்து காணப்பட்டது. நரசிம்ம பல்லவரின் ஆட்சி காலத்திலேயே அப்பர், திருஞானசம்பந்தர், சிறு தொண்டர் போன்ற சைவ நாயன்மார்கள் வாழ்ந்ததாக தமிழ் இலக்கியங்களில் கூறப்படுகின்றன. அவருடைய ஆட்சியின் போது, பொ.ஊ. 640 ல் சீனப்பயணி யுவாங் சுவாங் காஞ்சிபுரத்திற்கு விஜயம் செய்தார்.

இவன் சிறந்த மல்யுத்த வீரனாய் திகழ்ந்ததால் மாமல்லன் என்ற பட்டம் பெற்றான். இவன் நினைவாகவே மாமல்லபுரம் என்ற துறைமுக நகரம் ஏற்படுத்தப்பட்டது. மாமல்லபுரத்தில் மகேந்திரவர்மனால் தொடங்கப்பட்ட வேலைகளை நிறைவு செய்தார். அரசியல், கலை போன்ற துறைகளில் இவனது சாதனைகள் வரலாற்று முக்கியத்துவம் கொண்டவை. இலங்கை மன்னன் மானவர்மனுக்கு உதவிசெய்தார்.

சாளுக்கியர்களுடன் போர்
----------------------

பல்லவர்களின் எதிரிகளாக விளங்கிய சாளுக்கியரை வெற்றிகொண்டு அவர்கள் வீழ்ச்சிக்குக் காரணமாக விளங்கியவன் இவன். மகேந்திரவர்மனின் ஆட்சி காலத்தில் சாளுக்கிய அரசனான இரண்டாம் புலிகேசி காஞ்சி மீது படையெடுத்து, காஞ்சி நகரை முற்றுகையிட்டான். இப்போரில் மகேந்திரவர்மன் இறக்க நேரிட்டது. இதற்கு பழி வாங்கும் முகமாக அவரது மகன் நரசிம்மவர்மன் பொ.ஊ. 642ல் வாதாபி நகர் மீது படையெடுத்தான் நரசிம்மவர்மனின் படை படைத்தளபதி பரஞ்சோதி தலைமையில் வாதாபி மீது படையெடுத்தது. இப்படையில் ஒரு லட்சம் காலாட்வீரர்களும், ஐம்பதாயிரம் குதிரை வீரர்களும், பன்னிரெண்டாயிரம் யானைகளும் இருந்ததாக கல்வெட்டுகளிலும் இலக்கியங்களிலும் கூறப்படுகின்றன. சாளுக்கியரின் தலைநகரமான வாதாபி நகரம் தீ வைத்து கொளுத்தப்பட்டது. சாளுக்கிய அரசர் இரண்டாம் புலிகேசியைத் தோற்கடித்து அவரது தந்தையின் தோல்விக்கு நரசிம்மவர்மன் பழிவாங்கினார். மேலும் போர்க்களத்திலேயே இரண்டாம் புலிகேசி கொல்லப்பட்டார். பல்லவப்படைகள் காஞ்சிபுரத்துக்கு வெற்றிகரமாக திரும்பினர். இதனால் நரசிம்மவர்மன் வாதாபிகொண்டான் என்று அழைக்கப்பட்டார். இந்த வெற்றிக்குப் பிறகு படைத்தளபதி பரஞ்சோதி 63 நாயன்மார்களில் ஒருவராக மாறி சைவசமயத்திற்கு அரும்பணி புரிந்தார்.

இலக்கியத்தில் நரசிம்மவர்மன்
---------------------------

கல்கி கிருஷ்ணமூர்த்தி எழுதிய சிவகாமியின் சபதம், மகேந்திரவர்மன் மற்றும் நரசிம்மவர்மன் ஆகியோரின் ஆரம்ப காலத்தையும் சாளுக்கியர்களுடன் அவரது போரையும் அடிப்படையாகக் கொண்டது. மேலும் கல்கி கிருஷ்ணமூர்த்தி எழுதிய பார்த்திபன் கனவு, நரசிம்மவர்மனின் ஆட்சியின் பின்னணியை அடிப்படையாகக் கொண்டது .

மேற்கோள்கள்
-----------

1. ↑  "நரசிம்மவர்மன் வரலாறு".
2. ↑  Introduction (1992). *Encyclopedia of the Hindu World*. Volume 1 (A-Aj): Concept Publishing Company, New Delhi. பக். 29. பன்னாட்டுத் தரப்புத்தக எண்:81-7022-374-1.
**பெந்தபாடு புஷ்பவல்லி** அல்லது பொதுவாக **புஷ்பவல்லி** (*Pushpavalli*, 3 சனவரி 1925 – 1991) பழம்பெரும் தென்னிந்தியத் திரைப்பட நடிகை ஆவார். தெலுங்கு, தமிழ் திரைப்படங்களில் நடித்தவர். இவர் ஜெமினி கணேசனின் இரண்டாவது மனைவி ஆவார். ஜெமினி கணேசனுடன் பல திரைப்படங்களில் நடித்துள்ளார். *மிஸ் மாலினி* (1947), *சத்தியபாமா* (தெலுங்கு) ஆகியவை இவருக்குப் புகழ் தேடித் தந்தன.

வாழ்க்கைக் குறிப்பு
-------------------

ஆந்திராவில் உள்ள கோதாவரி மாவட்டத்தில் பெந்தபாடு என்ற ஊரில் தொண்டாபுரம் ஜமீன் குடும்பத்தில், ஆந்திர வைணவ மரபில் பிறந்தவர் புஷ்பவல்லி. சென்னையைச் சேர்ந்த வழக்கறிஞர் ஐ. வி. ரங்காச்சாரி என்பவரைத் திருமணம் புரிந்தார்.

பிற்காலத்தில் இவர் ஜெமினி கணேசனைத் திருமணம் புரிந்தார். நடிகை ரேகா இவர்களின் மகள் ஆவார்.

திரைப்படங்களில் நடிப்பு
-----------------------

1936 ஆம் ஆண்டில் துர்கா சினிடோனின் சம்பூர்ண இராமாயணம் என்ற தெலுங்குப் படத்தில் ஒரு சிறு பாத்திரத்தில் நடித்ததன் மூலம் திரையுலகில் நுழைந்தார். இவரது திறமையைக் கண்ட இயக்குநர் சி. புல்லையா தனது *சல் மோகனரங்கா* திரைப்படத்தில் நல்ல சந்தர்ப்பமளித்தார். தொடர்ந்து மோகினி பஸ்மாசுரா, வரவிக்ரயம் ஆகிய படங்களில் நடித்து நல்ல இடத்தைப் பிடித்துக் கொண்டார். தசாவதாரம், மாலதி மாதவம், தாராசசாங்கம் சூடாமணி, சத்தியபாமா போன்ற தெலுங்குப் படங்களில் நடித்துப் புகழ் பெற்ற பின்னர் தமிழ்த்திரையுலகில் நுழைந்தார். இவர் நடித்த முதல் தமிழ்த் திரைப்படம் தாசி அபரஞ்சி (1944) இவருக்கு நல்ல பெயரைத் தந்தது. தொடர்ந்து, பாதுகா, விந்திய ராணி, மிஸ் மாலினி, சக்ரதாரி, சம்சாரம் போன்ற படங்களில் நடித்துப் புகழ் பெற்றார்.

நடித்த தமிழ்த் திரைப்படங்கள்
----------------------------

1. *தாசி அபரஞ்சி* (1944)
2. *மிஸ் மாலினி* (1947)
3. *சக்ரதாரி* (1948)
4. சம்சாரம் (1951)
5. *பெற்ற மனம்* (1960)
6. *சங்கிலித்தேவன்* (1960)
7. *கை கொடுத்த தெய்வம்* (1964)

மேற்கோள்கள்
-----------

1. ↑  "Memories of the Southern Devadas". thehindu.com. 24 மார்ச் 2003 அன்று மூலம் பரணிடப்பட்டது. 1 May 2015 அன்று பார்க்கப்பட்டது.
2. ↑
3. 1 2 3 4  "Miss Malini 1947". *தி இந்து*. 2008-07-25. Archived from the original on 2008-07-28.. பார்த்த நாள்: 2009-10-20.
4. ↑  "Gemini Ganesan celebrates 80th birthday". *Screen India*. 15 திசம்பர் 2000.. பார்த்த நாள்: 2009-10-20.
5. ↑  "Trendsetter - YV Rao". *Screen India*. 21 October 2009.. பார்த்த நாள்: 2009-10-20.
6. 1 2 3  "புஷ்பவல்லி". *பேசும் படம்*: பக். 4. திசம்பர் 1948.
அசைல் சயனைடின் பொதுவான வேதியியல் கட்டமைப்பு
**அசைல் சயனைடு** (*Acyl cyanide*) என்பது R−C(O)CN என்ற பொது மூலக்கூற்று வாய்ப்பாடும் R−C(=O)−C≡N என்ற கட்டமைப்பு வாய்ப்பாடும் கொண்ட கரிம வேதியியல் வேதி வினைக்குழுவாகும். அசைல் குழுவுடன் (R−C=O) ஒரு சயனைடு குழு (−C≡N) சேர்ந்து அசைல் சயனைடு உருவாகிறது. அசிட்டைல் சயனைடு, பார்மைல் சயனைடு, மற்றும் ஆக்சாலைல் இருசயனைடு என்பவை அசைல் சயனைடுகளுக்கான எடுத்துக்காட்டுகளாகும். கரிமத் தொகுப்பு வினைகளில் இவை வினையாக்கிகளாகப் பயன்படுகின்றன.

தயாரிப்பு
---------

பாரம்பரியமாக சோடியம் சயனைடுடன் அசைல் குளோரைடு உப்பைச் சேர்த்து இரட்டைச் சிதைவு வினைக்கு உட்படுத்தினால் அசைல் சயனைடு உருவாகிறது:

{\displaystyle {\color {red}{\ce {R-C(O)}}}{\ce {Cl}}+{\ce {Na}}{\color {red}{\ce {CN}}}\longrightarrow {\color {red}{\ce {R-C(O)CN}}}+{\ce {NaCl}}}
மாறாக அசைல் ஆல்டாக்சிமை நீர்நீக்க வினைக்கு உட்படுத்தியும் அசைல் சயனைடை தயாரிக்கலாம்:

{\displaystyle {\color {red}{\ce {R-C(O)C}}}{\ce {H=}}{\color {red}{\ce {N}}}{\ce {OH}}\longrightarrow {\color {red}{\ce {R-C(O)CN}}}+{\ce {H2O}}}
கீட்டீன்களை ஐதரோசயனேற்றம் செய்தும் அசைல் சயனைடை தயாரிக்க முடியும்:

{\displaystyle {\ce {CH2=}}{\color {red}{\ce {C=O}}}+{\ce {H}}{\color {red}{\ce {CN}}}\longrightarrow {\ce {H3C -}}{\color {red}{\ce {C(O)CN}}}}

வினைகள்
-------

அசைல் சயனைடுகள் இலேசான அசைலேற்ற முகவர்களாகும். 
நீரிய காரத்துடன் வினையில் ஈடுபட்டால் அசைல் சயனைடுகள் சயனைடு மற்றும் கார்பாக்சிலேட்டாக உடைகின்றன

{\displaystyle {\color {red}{\ce {R-C(O)CN}}}+{\ce {2 NaOH}}\longrightarrow {\color {red}{\ce {R-CO}}}{\ce {\_2Na}}+{\ce {Na}}{\color {red}{\ce {CN}}}+{\ce {H2O}}}
அசைடுகளுடன் அசைல் சயனைடுகள் வினைபுரிந்து அசைல் டெட்ரசோல் உருவாகிறது. இவ்வினை கிளிக்கு வினை என்ற பெயரால் அழைக்கப்படுகிறது.

மேற்கோள்கள்
-----------

1. ↑  Liu, Bing; Wang, Yong; Chen, Ying; Wu, Qian; Zhao, Jing; Sun, Jianwei (2018). "Stereoselective Synthesis of Fully-Substituted Acrylonitriles via Formal Acylcyanation of Electron-Rich Alkynes". *Organic Letters* **20** (12): 3465–3468. doi:10.1021/acs.orglett.8b01180. பப்மெட்:29873500.
2. 1 2  Morris, Joel (2001). "Acetyl Cyanide". *Encyclopedia of Reagents for Organic Synthesis*. doi:10.1002/047084289X.ra026. பன்னாட்டுத் தரப்புத்தக எண்:0471936235.
3. ↑  Hünig, Siegfried; Schaller, Rainer (1982). "The Chemistry of Acyl Cyanides". *Angewandte Chemie International Edition in English* **21**: 36–49. doi:10.1002/anie.198200361.
4. ↑  Demko, Zachary P.; Sharpless, K. Barry (2002). "A Click Chemistry Approach to Tetrazoles by Huisgen 1,3-Dipolar Cycloaddition: Synthesis of 5-Acyltetrazoles from Azides and Acyl Cyanides". *Angewandte Chemie International Edition* **41** (12): 2113–2116. doi:10.1002/1521-3773(20020617)41:12<2113::AID-ANIE2113>3.0.CO;2-Q. பப்மெட்:19746613.
**தெளிவத்தை ஜோசப்** (சந்தனசாமி ஜோசப், 16 பெப்ரவரி 1934 – 21 அக்டோபர் 2022) ஈழத்தின் சிறுகதையாளர், நாவலாசிரியர், இலக்கிய ஆய்வாளர் ஆவார். இலங்கையின் மலையகப் படைப்பாளிகளில் முக்கியமான ஒருவர். அறுபதுகளில் எழுதத்தொடங்கி எழுபதுகளில் இலக்கிய உலகில் தனித்துவம் மிகுந்த படைப்பாளியாக மலர்ந்தவர்.

வாழ்க்கைக் குறிப்பு
-------------------

தெளிவத்தை ஜோசப் இலங்கையின் மலையகத்தில் பதுளை மாவட்டம், ஹாலி எல்ல இற்கு அருகில் உள்ள ஊவாக்கட்டவளை என்ற ஊரில் பிறந்தார். மூன்று ஆண்டுகள் தமிழ்நாட்டில் கும்பகோணம் லிட்டில் பிளவர் உயர்நிலைப் பள்ளியில் படித்துவிட்டு மீண்டும் இலங்கை திரும்பி பதுளை சென் பீட்டர்ஸ் கல்லூரியில் கல்வியைத் தொடர்ந்தார். இவர் ஆரம்பத்தில் தெளிவத்தை என்னும் தோட்டத்தில் ஆசிரியராக இருந்தவர். இதன் காரணமாகவே தனது பெயருடன் தெளிவத்தையையும் இணைத்துக் கொண்டார்.

*காலங்கள் சாவதில்லை* என்பது இவருடைய முக்கியமான நாவல். *நாமிருக்கும் நாடே* சிறுகதைத் தொகுதிக்காக இலங்கைச் சாகித்திய விருது பெற்றுள்ளார். இவரது *குடை நிழல்* என்ற புதின நூல் 2010 ஆம் ஆண்டுக்கான யாழ் இலக்கிய வட்டம் - இலங்கை இலக்கியப் பேரவை விருதைப் பெற்றுள்ளது.

தெளிவத்தை ஜோசப் 2013 ஆம் ஆண்டுக்கான விஷ்ணுபுரம் இலக்கிய விருதைப் பெற்றார்.

வெளியான நூல்கள்
---------------

* *காலங்கள் சாவதில்லை* (1974, நாவல், வீரகேசரி வெளியீடு)
* *நாமிருக்கும் நாடே* (1979, சிறுகதைகள், வைகறை வெளியீடு)
* *பாலாயி* (1997, மூன்று குறுநாவல்கள், துரைவி வெளியீடு)
* *மலையக சிறுகதை வரலாறு* (2000, துரைவி வெளியீடு)
* *இருபதாம் நூற்றாண்டின் ஈழத்து இதழியலும் இலக்கியமும்* (அச்சில், மூன்றாவது மனிதன் வெளியீடு)
* *குடை நிழல்* (புதினம், 2010)

இறப்பு
------

தெளிவத்தை யோசப் 2022 அக்டோபர் 22 அன்று தனது 88-ஆவது அகவையில் கொழும்பு, வத்தளையில் உள்ள அவரது இல்லத்தில் காலமானார்.

மேற்கோள்கள்
-----------

1. ↑  "பவளவிழா நாயகன் தெளிவத்தை ஜோசப்". தினகரன். 16 மே 2010. 2014-08-31 அன்று மூலம் பரணிடப்பட்டது.
2. ↑  மலையகப் படைப்பாளி தெளிவத்தை ஜோசப் 'விஷ்ணுபுரம்' விருது பெறுகிறார் பரணிடப்பட்டது 2014-07-04 at the வந்தவழி இயந்திரம், தமிழ்மிரர், நவம்பர் 4, 2013
3. ↑  எழுத்தாளர் தெளிவத்தை ஜோசப் காலமானார், தினமணி, 21 அக்டோபர் 2022

வெளி இணைப்புகள்
---------------

* சந்தனசாமி ஜோசப் (தெளிவத்தை ஜோசப்) வாய்மொழி வரலாறு, நேர்காணல்: லுணுகலை சிறீ, 2017
அப்பல்லோ நிலாப் பெட்டகம் மீது நான்கு எதிர்வினை கட்டுப்பாட்டு அமைப்பு உந்துபொறி குவாட்களில் இரண்டு
**எதிர்வினை கட்டுப்பாட்டு அமைப்பு** (**reaction control system)** (**RCS**) என்பது திசைவைப்புக் கட்டுப்பாட்டையும் நேரியக்கத்தையும் வழங்க உந்துபொறிகளைப் பயன்படுத்தும் ஒரு விண்கல அமைப்பு ஆகும். மாற்றாக , எதிர்வினை சக்கரங்களும் திசைவைப்புக் கட்டுப்பாட்டுக்கு பயன்படுத்தப்படுகின்றன. ஆரியர் குதிப்புத் தாரைக்கலம் போன்ற வழக்கமான இறக்கைகள் கொண்ட விமான வேகத்திற்கு கீழே ஒரு குறுகிய அல்லது செங்குத்துப் புறப்பாட்டுக்கும் தரையிறங்கலுகும் விமானத்தின் நிலைப்புறு திசைவைப்பைக் கட்டுப்படுத்த திசை திருப்பப்பட்ட பொறி உந்துதலைப் பயன்படுத்துவதும் எதிர்வினை கட்டுப்பாட்டு அமைப்பு எனக் குறிப்பிடப்படலாம்.

எதிர்வினை கட்டுப்பாட்டு அமைப்புகள் தேவைப்படும் எந்த திசையிலும் அல்லது திசைகளின் சேர்மானத்திலும் சிறிய அளவிலான உந்துதலை வழங்கும் திறன் கொண்டவை. ஓர் எதிர்வினை கட்டுப்பாட்டு அமைப்பு சுழற்சியைக் கட்டுப்படுத்த திருக்கத்தை வழங்கும் திறன் கொண்டது.

எதிர்வினை கட்டுப்பாட்டு அமைப்புகள் பெரும்பாலும் வெவ்வேறு அளவிலான துலங்கல்களை அனுமதிக்க பெரிய மற்றும் சிறிய (வெர்னியர் உந்துபொறிகளின்) கூட்டமைப்புகளைப் பயன்படுத்துகின்றன.

மேற்கோள்கள்
-----------

1. ↑  "REACTION CONTROL SYSTEM". *science.ksc.nasa.gov*.

வெளி இணைப்புகள்
---------------

* NASA.gov
* Space Shuttle RCS பரணிடப்பட்டது 2009-05-24 at the வந்தவழி இயந்திரம்
**ரைன் கூட்டமைப்பு** (*The Confederation of the Rhine*) 1806 முதல் 1813 வரை நடைமுறையில் இருந்தது. பிரான்சின் முதலாம் நெப்போலியன் ஆஸ்திரியாவின் இரண்டாம் பிரான்சிஸ் மற்றும் உருசியாவின் முதலாம் அலெக்சாந்தர் ஆகியோரைத் தோற்கடித்த பின்னர் நெப்போலியனால் இவ்வமைப்பு உருவாக்கப்பட்டது. இதில் ஆரம்பத்தில் செருமனியின் 16 மாநிலங்கள் ஒன்றிணைந்தன.

அமைப்பு
-------

1806 சூலை 12, தற்போதைய செருமனியின் 16 மாநிலங்கள் புனித ரோமப் பேரரசில் இருந்து விலகி தமக்கிடையே ரைன் கூட்டமைப்புக்கான உடன்படிக்கையில் கைச்சாத்திட்டனர். நெப்போலியன் பொனபார்ட் இவ்வமைப்பின் காப்பாளனாக இருந்தான். நெப்போலியன் விடுத்த காலக்கெடுவை அடுத்து ஆகஸ்ட் 6 இல் புனித ரோமப் பேரரசு கலைக்கப்பட்டது. அடுத்தடுத்த ஆண்டுகளில் மேலும் 23 ஜெர்மனிய மாநிலங்கள் இவ்வமைப்பில் இணைந்தன. இரண்டாம் பிரான்சிசின் *ஹாப்ஸ்பூர்க்* வம்சம் மீதமுள்ள பகுதிகளான ஆஸ்திரியாவை ஆண்டனர். ஆஸ்திரியா, புரூசியா, கொல்ஸ்டெயின் (டென்மார்க்), பொமெரானியா (சுவீடன்) ஆகியன இக்கூட்டமைப்பில் இருந்து விலகி இருந்தன.

ரஷ்யா மீதான படையெடுப்பில் நெப்போலியன் தோற்றதை அடுத்து 1813 ஆம் ஆண்டில் இக்கூட்டமைப்பு கலைக்கப்பட்டது.

வெளி இணைப்புகள்
---------------

* ரைன் கூட்டமைப்பு (Napoleon Guide.com)
* ரைன் கூட்டமைப்பு (World Statesmen.org)
கோயில் முகப்பு
**தஞ்சாவூர் சின்ன அரிசிக்காரத்தெரு முருகன் கோயில்** தஞ்சாவூர் நகரில் சின்ன அரிசிக்காரத் தெருவில் அமைந்துள்ளது.

மூலவர்
------

கருவறையில் முருகன் பால தண்டாயுதபாணியாக நின்ற நிலையில் உள்ளார். கருவறைக்கு முன்பாக மயிலும், பலி பீடமும் காணப்படுகின்றன.

கோயில் அமைப்பு
--------------

மூலவர் விமானம்
ராஜ கோபுரத்தைக் கொண்டு இக்கோயில் அமைந்துள்ளது. ராஜ கோபுரத்தில் நடுவில் முருகன் வள்ளி தெய்வானையுடன் சுதை வடிவில் காணப்படுகின்றனர். ராஜ கோபுரத்தின் அடுத்த தளத்தில் வலது புறம் விநாயகரும், இடது புறம் தண்டாயுதபாணியும் காணப்படுகின்றனர். வாயிலை அடுத்து காணப்படுகின்ற முன் மண்டபத்தில் வலது புறம் உள்ள தூணில் முருகனும், இடது புறம் உள்ள தூணில் விநாயகரும் உள்ளனர். மண்டபத்தின் முன்புறத்தில் வலது புறம் இடும்பனும், இடது புறத்தில் விநாயகரும் உள்ளனர். திருச்சுற்றில் கால பைரவர் சன்னதி, நாக சிற்பம், பக்த ஆஞ்சநேயர் சன்னதி, காசி விசுவநாதர் மற்றும் விசாலாட்சி சன்னதி ஆகியவை காணப்படுகின்றன. காசி விசுவநாதர் மற்றும் விசாலாட்சி சன்னதிக்கு முன்பாக பலி பீடமும் நந்தியும் காணப்படுகின்றன. கருவறை கோஷ்டத்தில் துர்க்கையம்மன் சன்னதியும், தட்சிணாமூர்த்தி சன்னதியும் உள்ளன. தேவகோட்டத்தில் துர்க்கையம்மன் உள்ளார். கோயிலின் இடப்புறம் நவக்கிரக சன்னதி உள்ளது.

தஞ்சாவூர் அறுபடை வீடு
---------------------

தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.

கல்வெட்டு
---------

இக்கோயிலின் திருச்சுற்றில் 1903 பிப்ரவரி 10ஆம் நாளைக் கொண்ட கல்வெட்டு ஒன்று காணப்படுகிறது. அக்கல்வெட்டில் ஒரு கால பூசைக்கு விளக்கு ஏற்றுவதற்காக தானம் கொடுக்கப்பட்ட செய்தி குறிப்பிடப்பட்டுள்ளது.

மேற்கோள்கள்
-----------

1. ↑  தஞ்சையில் முருகனுக்கு ஆறுபடை வீடு இருக்கு தெரியுமா? நியூஸ்18 தமிழ், 27 பிப்ரவரி 2023
2. ↑  தஞ்சையில் ஆறுபடை வீடு பாதயாத்திரை வழிபாடு, மாலை மலர், 13 ஆகஸ்டு 2017
எத்தியோப்பியாவின் கிழக்கே உள்ள ஒகாடன் என்னும் பகுதி சிவப்பு நிறத்தில் காட்டப்பட்டுளது
**ஒகாடன் வேலமரம்** (அறிவியற் பெயர்: *அக்கேசியா ஃவுமோசா*, *Acacia fumosa*) கிழக்கு ஆப்பிரிக்காவில் எத்தியோப்பியா நாட்டின் கிழக்கு எல்லைப்பகுதியிலும் [சோமாலியா]] நாட்டுக்கு மேற்கேயும் இரு நாடுகளுக்கும் இடையே உள்ள ஒகாடன் என்னும் இடத்தில் பரவலாகக் காணப்படும் ஒருவகையான வேலமரம். இம்மரத்தின் பூக்கள் இளஞ்சிவப்பு நிறத்தில் நீண்ட கொத்தாக உள்ளன. அறிவியல் உலகம் மிக அண்மைக் காலம் வரை இம்மரத்தைப் பற்றி ஏதும் அறியாது இருந்தது. இம் மரத்தை சுவிட்சர்லாந்ததைச் சேர்ந்த தாவரவியலாளர் மாட்ஃசு தூலின் (Mats Thulin) என்பார் மே 2006, பிப்ரவரி 2007 ஆகிய காலப்பகுதியில் ஆய்வு செய்தபொழுது கண்டுபிடித்து நோர்டிக் தாவரவியல் ஆய்விதழில் 2008 இல் ஆய்வுக்கட்டுரையாக வெளியிட்டார். இதனை சயன்சு (Sceince) என்னும் அறிவியல் ஆய்விதழ் முதன் முறையாக தன் ஏப்ரல் 24, 2009 இதழில் பதிப்பித்தது. ஏறத்தாழ 8,000 சதுர கிலோமீட்டர் பரப்பில் மிகப் பரவலாக வளரும் ஒரு பொது மரம் அறிவியலில் விளக்கப்படாது இருந்தது வியப்பானது என்று அறிவியலாளர் கருதுகிறார்கள். இப்பகுதியில் மக்களிடையே சண்டைகள் அவ்வப்பொழுது நடக்கின்றன என்பதையும் குறிக்கிறார்கள்.

இம்மரம் ஏறத்தாழ 6 மீட்டர் உயரம் வளர்கின்றது, இம்மரத்தின் இளஞ்சிவப்பு நிறப் பூக்கள் மிடுக்காக நீண்ட ஓர் அச்சில் உருளை வடிவில் அமைந்துள்ளன. குடை வேலமரம் போல் இம்மரம் தலைப்பகுதி விரிந்து உள்ளது.

மேற்கோள்களும் அடிக்குறிப்புகளும்
--------------------------------

1. ↑  M. Thulin, Nordic Journal of Botony, vol 25, p.272, 2008
2. ↑  David J. Mabberley, "Exploring Terra Incognita", Science, vol.324, 24 April 2009, p.472

வெளி இணைப்புகள்
---------------

* சயன்சு நியூசு செய்தி. மரத்தின் படத்தையும், பூவின் படத்தையும் பார்க்கலாம். பரணிடப்பட்டது 2009-04-27 at the வந்தவழி இயந்திரம்
* சயன்ட்டிவி'க் அமெரிக்கன் அறிவியல் மாதிகையில் செய்தி. மரத்தின் படம் பார்க்கலாம்
* எத்தியோப்பிளானட் என்னும் வலைத்தளத்துச் செய்தி. மரம், பூ இவற்றின் படத்தைப் பார்க்கலாம் பரணிடப்பட்டது 2009-05-02 at the வந்தவழி இயந்திரம்
**விண்கலத் திசைவைப்புக் கட்டுப்பாடு** *(Spacecraft attitude control)* என்பது ஒரு விண்கலத்தின் ( ஊர்தியின் அல்லது செயற்கைக்கோளின்) ஓர் உறழ்வுச் சட்டகத்த்தை அல்லது வான கோளம் அல்லது சில புலங்கள் அல்லது அண்மைப் பொருள் போன்ற ஓர் உறுப்படியைச் சார்ந்த திசைவைப்பைக் கட்டுப்படுத்தும் செயல்முறையாகும்.

ஊர்தியின் திசைவைப்பைக் கட்டுப்படுதலுக்கு, ஊர்தியின் திசைநிலையை அளவிடுவதற்கு உணரிகள் தேவைப்படுகின்றன; தேவப்படும் திசைவைப்புக்கு ஊர்தியைத் திருப்பும் திருக்கத்தை அளிக்கவல்ல செயற்படுத்திகள் தேவைப்படுகிறன. மேலும், தற்போதைய திசைநிலையின் உணரி அளவீடுகள், தேவைப்படும் திசைநிலையின் விவரம் ஆகியவற்றின் அடிப்படையில் செயற்படுத்திகளுக்கு கட்டளையிட கணினி வழிநிரல்கள் தேவைப்படுகின்றன. இந்தவகை உணரிகள்,செயற்படுத்திகள், வழிநிரல்கள் ஆகியவற்றைப் படிக்கும் ஒருங்கிணைந்த புலமே வழிகாட்டுதல், கலஞ்செலுத்தல், கட்டுப்பாட்டுப் புலம் எனப்படுகிறது.

மேலும் காண்க
------------

* நெடுக்குவாட்ட நிலையியல் நிலைப்பு
* திசை நிலைப்பு
* எதிர்வினைக் கட்டுப்பாட்டு அமைப்பு
* திசைமாற்றம் (விண்கலம்)

மேற்கோள்கள்
-----------



|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* யப்பான்

 |
**இந்திய உழவாரன்** அல்லது **இந்திய உண்ண ஏற்ற கூடு உழவாரன்** (*Aerodramus unicolor*) என்பது ஒரு சிறிய உழவாரன் ஆகும். இது இலங்கை மற்றும் தென்மேற்கு இந்தியாவின் மலைப்பகுதிகளில் கூட்டமாக இனப்பெருக்கம் செய்து வாழ்கிறது.

விளக்கம்
--------

இந்திய உழவாரன் பறவை ஊர்க்குருவியை விட அளவில் சிறியதாக சுமார் 12 செமீ நீளமுள்ளது. இதன் அலகு சிறியதாக வலுவின்றிக் கருப்பு நிறமாக இருக்கும். விழிப்படலம் பழுப்பு நிறத்திலும், கால்கள் வெளிர் சிவப்பு தோய்ந்த சாம்பல் நிறத்தில் இருக்கும். உடலின் மேற்பகுதி அடர் பழுப்பாகவும், கீழே வெளிர் பழுப்பு நிறத்திலும் இருக்கும். இறக்கைகள் நீலம் தோய்ந்திருக்கும். மார்பும் வயிறும் சாம்பல் நிறமாக இருக்கும். இது பிறை அல்லது பூமராங்கை ஒத்த பின் இறக்கைகளைக் கொண்டுள்ளது. இதன் உடல் மெல்லியதாகவும், வால் குறுகியதாகவும், சற்று உள்தள்ளியதாக இருக்கும்.

இரு பாலினத்தவையும், இளம் பறவைகளும் தோற்றத்தில் ஒரே மாதிரியாக இருக்கும். இந்திய உழவாரன் மிகவும் குறுகிய கால்களைக் கொண்டுள்ளது. அது குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை.

இந்த உழவாரன்கள் தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.

நடத்தை
------

இவை மலைகளில் பெரும் பாறைகளையும் குகைகளையும் சார்ந்து பெருங் கூட்டமாகத் திரியும். மாலை நேரத்தில் பெரும் கூட்டமாக மலைக் குகைகளுக்கு இவை திரும்புவதைக் காண இயலும். அக்காட்சி பழுத்த இலைகள் காற்றில் உதிர்வது போல இருக்கும். அப்போது அதே குகைகளில் இருந்து வௌவால்கள் இரைதேட வெளியே புறப்படும். பொதுவாக குகைகளிலும் பாறை இடுக்குகளிலும் உமிழ் நீரைப் பயன்படுத்தி வெண்மை நிறத்தில் கூடு அமைக்கும். கூடுகள் ஒழுங்கின்றி நெருக்கமாகக் கட்டபட்டிருப்பதைக் காண இயலும். கூட்டை ஆண் உழவாரன்கள் அமைக்கின்றன. அதில் பெண் பறவை இரண்டு முட்டைகளை இடும். 

சிட், சிட், சிட் என சிறு குரலில் கத்தியபடி பறக்கும்.

ஒப்பீட்டளவில் சுவையற்ற இதன் கூடுகளை அறுவடை செய்து, கோழிக் கறி, மசாலா மற்றும் பிற சுவையான பொருட்கள் சேர்க்ககபட்டு பறவையின் கூடு சூப்பாக செய்யும் பழக்கம் சில நாடுகளில் உள்ளது. இது பாலுணர்வைத் தூண்டுவதாக கூறப்படுகிறது.

 இந்தியாவின் கேரளாவில் உள்ள தட்டைக்காட்டில் இந்திய உழவாரன்

மேற்கோள்கள்
-----------

1. ↑  BirdLife International (2016). "*Aerodramus unicolor*". *IUCN Red List of Threatened Species* **2016**: e.T22686516A93115618. doi:10.2305/IUCN.UK.2016-3.RLTS.T22686516A93115618.en.. பார்த்த நாள்: 17 February 2023.
2. ↑  "*Aerodramus unicolor* (Jerdon, 1840)". *Global Biodiversity Information Facility* (ஆங்கிலம்). 17 February 2023 அன்று பார்க்கப்பட்டது.

குறிப்புதவி நூல்கள்
-------------------

* Grimmett, Inskipp and Inskipp, *Birds of India* ISBN 0-691-04910-6
* Chantler, Paul and Driessens, Gerald, *Swifts* ISBN 1-873403-83-6

| உயிரின வகைப்பாட்டுஇனங்காட்டிகள் |
| --- |
| *Aerodramus unicolor* | 
* விக்கித்தரவு: Q1266290
* விக்கியினங்கள்: Aerodramus unicolor
* ADW: Aerodramus\_unicolor
* Avibase: F14B003159C1F1ED
* BirdLife: 22686516
* ஈபேர்டு: indswi1
* GBIF: 2477226
* iNaturalist: 144609
* IRMNG: 11069587
* ITIS: 554949
* IUCN: 22686516
* Xeno-canto: Aerodramus-unicolor

 |
| *Hirundo unicolor* | 
* விக்கித்தரவு: Q109578210
* GBIF: 11261264
* ITIS: 1149494

 |

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States

 |
**எச். ஆர். கேசவ மூர்த்தி** ( பிப்ரவரி 22, 1934 - டிசம்பர் 21, 2022) ஓர் இந்திய கமகா (கதை சொல்லி) விரிவுரையாளர் மற்றும் குரு ஆவார். 1998 இல் கர்நாடக அரசால் சாந்தலா நாட்டிய சிறீ விருதும், 2022 இல் இந்திய அரசால் கலைத் துறையில் பத்மசிறீ விருதும் இவருக்கு வழங்கப்பட்டது.

தனிப்பட்ட வாழ்க்கை
------------------

கேசவ மூர்த்தி பிப்ரவரி 22, 1934 அன்று வேதபிரம்ம ராமசுவாமி சாஸ்திரிக்கு கமகா கலைஞர்களின் குடும்பத்தில் பிறந்தார். ஹோசஹள்ளியில் வசித்து வந்தார். இவருக்கு திருமணமாகி 1 மகள் இருந்துள்ளார். இவர் திசம்பர் 21, 2022 அன்று ஹோசஹள்ளியில் உள்ள இவரது வீட்டில் காலமானார்.

தொழில்
------

கமகா துறையில் குறிப்பிடத்தக்க நிபுணரான மூர்த்தி, தனது தந்தையிடமும் பின்னர் வெங்கடேசய்யாவிடமும் பயிற்சி பெற்றார். கன்னட இதிகாசங்களான *குமாரவியாச பாரதம்* மற்றும் *ஜைமினிஸ் பாரதத்தை* விளம்பரப்படுத்தினார். இவரது இசையின் மாறுபாடு பின்னர் கேசவ மூர்த்தி கரானா என்று அறியப்பட்டது.

விருதுகள்
---------

கேசவ மூர்த்திக்கு 1998 ஆம் ஆண்டு சாந்தலா நாட்டிய ஸ்ரீ விருது கர்நாடக அரசால் பாரம்பரிய நடனத்திற்கான பங்களிப்புக்காக வழங்கப்பட்டது. 2002 ஆம் ஆண்டில், அவருக்கு கர்நாடக அரசால் ராஜ்யோத்சவ பிரஷஸ்தி மற்றும் கர்நாடக ரத்னா விருது வழங்கப்பட்டது. 2022 ஆம் ஆண்டில் இந்திய அரசாங்கம் அவருக்கு நாட்டின் நான்காவது உயரிய சிவிலியன் விருதான பத்மஸ்ரீ விருதை வழங்கியது, கர்நாடகாவில் கலை வடிவில் கதைசொல்லும் *காவ்ய வசனத்தைப்* பாதுகாக்க, கலைத் துறையில் இவர் செய்த பங்களிப்புகளுக்காக இந்த விருது வழங்கப்பட்டது.

சான்றுகள்
---------

1. 1 2 3  "Padma Shri awardee H.R. Keshava Murthy is no more" (in en-IN). *தி இந்து*. 21 December 2022. .
2. 1 2  "Hosahalli celebrates Gamaka exponent Keshava Murthy’s Padma Shri". 27 January 2022. .
3. ↑  "Festive mood at Hosahalli" (in en-IN). *The Hindu*. 26 January 2022. .
4. ↑  K. N. Venkatasubba Rao (18 May 2001). "Govt. to choose deserving candidates". *தி இந்து*. .
5. 1 2  {{Cite web |date=26 January 2022 |title=Among Padma Shri awardees are Kashmir's Karate Kid, Haryana doctor behind world's 1st IVF buffalo calf |url= |access-date=25 November 2022 |website=[[The Tribune (Chandigarh |language=en |agency=Press Trust of India}}
6. ↑  "Know Padma Shri awardees from Karnataka: Dalit poet Siddalingaiah, scientist Ayyappan and others" (in en). 26 January 2022. .
7. ↑  "Padma Awards 2022: Meet awardees conferred in the field of art for their distinguished contribution" (in en). 29 March 2022. .
8. ↑  Khurana, Suanshu (28 April 2022). "Padma Shri awardee removed from govt accommodation as eviction starts" (in en). .
9. ↑  Athrady, Ajith (25 January 2022). "Five from Karnataka honoured with Padma Shri awards" (in en). .
**லேடி டோக் கல்லூரி** அல்லது **டோக் பெருமாட்டி கல்லூரி** (*Lady Doak College* ) என்பது தமிழ்நாட்டில் மதுரை மாநகரில் தொடங்கப்பட்ட முதல் பெண்கள் கல்லூரி ஆகும். அமெரிக்க கிறித்துவ மிசனரியைச் சேர்ந்த கேத்தி வில்காக்ஸ் என்ற பெண்மணியால் 1948ஆம் ஆண்டு தல்லாகுளம் அருகே இக்கல்லூரி தொடங்கப்பட்டது. மதுரை மில் உரிமையாளர்கள் குடும்பத்தைச் சேர்ந்த சர். டோக் மற்றும் லேடி டோக் இருவரது உதவியையும் கேத்திவில்காக்ஸ் அம்மையார் பெற்று இக்கல்லூரியை தொடங்கினார். கல்லூரி தொடங்க பெரும் உதவி செய்த டோக் பெருமாட்டி பெயராலேயே இக்கல்லூரி அழைக்கப்படுகிறது. 1978ஆம் ஆண்டு தன்னாட்சி தகுதியினைப் பெற்றது. தற்போது கேத்தி வில்காக்ஸ் கல்வி கூட்டமைப்பின் அங்கமாக இயங்கி வருகிறது.

81 மாணவிகள் கொஞ்சம் நூல்கள் அடங்கிய சிறிய நூலகம், ஒரு விடுதியுடன் தொடங்கிய இந்தக் கல்லூரி இன்று 5048 மாணவிகள், 255 ஆசிரியைகள், 170 ஆசிரியரல்லாத அலுவலர்களையும் கொண்டு செயல்படும் நிலைக்கு வளர்ந்துள்ளது. 26 இளநிலை படிப்புகள், 15 முதுநிலைப் படிப்புகள், 9 ஆய்வியல் நிறைஞர் படிப்புகள், 3 முதுகலை பட்டய படிப்புகள், 2 பட்டய படிப்புகள் மற்றும் 1 சான்றிதழ் படிப்புகளையும் கொண்டுள்ளது. இக்கல்லூரியின் ஜே. எக்ஸ். மில்லர் நூலகத்தில் ஒரு லட்சத்திற்கும் அதிகமான நூல்கள் உள்ளதாக கல்லூரி கையேட்டில் குறிப்பிடப்பட்டுள்ளது. அக்காலத்தில் பெண் கல்வியின் முன்னேற்றத்திற்க்கு லேடி டோக் கல்லூரி முதன்மையானது என்பதை உணர்ந்த வி. வி. சி. ஆர். முருகேச முதலியார் ஆறாயிரம் தங்க பொற்காசுகளை நன்கொடையாக இக்கல்லூரிக்கு வழங்கினார்.

பழைய மாணவர்
-----------

* சாலினி இளந்திரையன், முதல்வர் - தமிழ்ப் பேராசிரியர், திருவேங்கடவன் கல்லூரி, புதுதில்லி.
* முனைவர். மெர்ஸி புஷ்பலதா - முன்னாள் கல்லூரி முதல்வர்

மேற்கோள்கள்
-----------

1.எனது மதுரை நினைவுகள் - மனோகர் தேவதாஸ்

2. டோக்பெருமாட்டி கல்லூரி கையேடு 2015 - 2016

வெளி இணைப்புகள்
---------------

* கல்லூரி இணையதளம்



1. ↑  [1]
2. ↑  [2]
3. ↑   (in தமிழ்) *வித்தியா வாணி 2019 ஜூலை மலர்*. விவேகானந்தா வித்யாலயா பள்ளி, சென்னை. 2019. .